РЕПУБЛИКА СРБИЈА

НАРОДНА СКУПШТИНА

01 Број 06-2/232-20

29. децембар 2020. године

Б е о г р а д

**З А П И С Н И К**

**ДЕВЕТЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2020. ГОДИНИ,**

**ОДРЖАНЕ 27, 28. И 29. ДЕЦЕМБРА 2020. ГОДИНЕ**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствују 103 народна посланика, а применом електронског система за гласање утврђено је да је у сали присутно 159 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

Председник је обавестио да су спречени да седници присуствују народни посланици: Хаџи Милорад Стошић, Драган М. Марковић, Александар Јовановић, Ђуро Перић, др Весна Ивковић и Јустина Пупин Кошћал.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Драгољуб Ацковић, Душан Бајатовић, Арђенд Бајрами, Надире Бећири, мр Игор Бечић, др Бобан Бирманчевић, Зоран Бојанић, Владимир Граховац, Нинослав Ерић, Илија Животић, Владан Заграђанин, Марко Зељуг, др Муамер Зукорлић, Енис Имамовић, Крсто Јањушевић, Наташа Јовановић, доц. др Михаило Јокић, Никола Јоловић, Шаип Камбери, Ана Караџић, Јован Колунџија, Горан Ковачевић, Мирослав Кондић, Маријана Крајновић, Селма Кучевић, Софија Максимовић, Драган Д. Марковић, Маја Мачужић Пузић, Велибор Милојичић, Жарко Мићин, Оливера Недељковић, Слађана Николић, Милица Обрадовић, др Владимир Орлић, проф. др Александра Павловић Марковић, Небојша Павловић, Золтан Пек, Љубо Петровић, Мира Петровић, Милена Поповић, Мисала Праменковић, Марина Рагуш, Катарина Ракић, др Љубинко Ракоњац, Весна Ранковић, Јелица Сретеновић, Весна Стамболић, проф. др Горан Тасић, Иван Тасовац, Смиља Тишма, Ђорђе Тодоровић, Соња Тодоровић, Милан Урошевић, Тома Фила, Арпад Фремонд, Мирсад Хоџић, Љиљана Кузмановић-Вујаковић, Марина Мирковић и Никола Кожовић.

Председник је, сагласно члану 86. став 2. и члану 87. став 2. Пословника, обавестио да је ова седница сазвана у року краћем од рока утврђеног у члану 86. став 1. Пословника и, изузетно, за недељу, дакле мимо дана утврђених у члану 87. став 1. Пословника, због потребе да Народна скупштина што пре размотри предлоге аката из предложеног дневног реда.

Народна скупштина је, већином гласова усвојила: Записник Четврте седнице Другог редовног заседања Народне скупштине Републике Србије у 2020. години, одржане 24, 25. и 26. новембра 2020. године (од 162 присутна народна посланика, 158 је гласало за, а четири нису гласала) и Записник Пете седнице Другог редовног заседања Народне скупштине Републике Србије у 2020. години, одржане 1. и 2. децембра 2020. године (од 163 присутна народна посланика, 159 је гласало за, а четири нису гласала).

Затим је Народна скупштина прешла на утврђивање дневног реда.

Изјашњавајући се о предлогу за стављање на дневни ред акта по хитном поступку, Народна скупштина је прихватила предлог Групе од 15 народних посланика да се, по хитном поступку, стави на дневни ред Предлог закључка поводом представљања Извештаја Европске комисије о Републици Србији за 2020. годину, који су поднели Народној скупштини 18. децембра 2020. године (од 163 присутна народна посланика, 160 је гласало за, један против, а два нису гласала).

Изјашњавајући се о предлозима за допуну предложеног дневног реда, Народна скупштина није прихватила: предлог народног посланика Ане Караџић да се дневни ред допуни тачком Предлог закона о изменама Закона о извршењу и обезбеђењу, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 16. новембра 2020. године (од 163 присутна народна посланика, три су гласала за, а 160 није гласало), предлог народног посланика Бојана Торбице да се дневни ред допуни тачком Предлог закона о изменама Закона о судијама, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 16. новембра 2020. године (након образложења народног посланика Бојана Торбице, од 163 присутна народна посланика, четири су гласала за, а 159 није гласало) и предлог народног посланика Ђорђа Комленског да се дневни ред допуни тачком Предлог одлуке о образовању Комисије за истрагу и утврђење броја жртава агресије НАТО пакта 1999. године, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 16. новембра 2020. године (након образложења народног посланика Ђорђа Комленског, од 164 присутна народна посланика, 13 је гласало за, а 151 није гласао).

Народна скупштина је, већином гласова (од 164 присутна народна посланика, 160 је гласало за, а четири нису гласала), прихватила предлог народног посланика др Александра Мартиновића да се обави:

**заједнички начелни и јединствени претрес о:**

**- Предлогу закона о допуни Закона о јавним медијским сервисима,** који је поднела Влада (број 011-2054/20 од 11. децембра 2020. године),

**- Предлогу закона о потврђивању Споразума о кинематографској копродукцији између Владе Републике Србије и Владе Републике Француске,** који је поднела Влада (број 011-2058/20 од 11. децембра 2020. године),

**- Предлогу закона о потврђивању Уговора између Републике Србије и Јапана о отклањању двоструког опорезивања у односу на порезе на доходак и спречавању пореске евазије и избегавања,** који је поднела Влада (број 011-2057/20 од 11. децембра 2020. године) и

**- Предлогу закона о потврђивању Уговора о зајму (Изградња аутопута Е-80 Ниш–Мердаре, деоница Ниш–Плочник, фаза 1) између Републике Србије и Европске банке за обнову и развој,** који је поднела Влада (број 011-2055/20 од 11. децембра 2020. године).

Народна скупштина је, већином гласова (од 164 присутна народна посланика, 160 је гласало за, а четири нису гласала), утврдила дневни ред Девете седнице Другог редовног заседања Народне скупштине Републике Србије у 2020. години, у целини:

Тако утврђени дневни ред је следећи:

**1. Предлог закона о допуни Закона о јавним медијским сервисима,** који је поднела Влада (број 011-2054/20 од 11. децембра 2020. године),

**2. Предлог закона о потврђивању Споразума о кинематографској копродукцији између Владе Републике Србије и Владе Републике Француске,** који је поднела Влада (број 011-2058/20 од 11. децембра 2020. године),

**3. Предлог закона о потврђивању Уговора између Републике Србије и Јапана о отклањању двоструког опорезивања у односу на порезе на доходак и спречавању пореске евазије и избегавања,** који је поднела Влада (број 011-2057/20 од 11. децембра 2020. године),

**4. Предлог закона о потврђивању Уговора о зајму (Изградња аутопута Е-80 Ниш–Мердаре, деоница Ниш–Плочник, фаза 1) између Републике Србије и Европске банке за обнову и развој,** који је поднела Влада (број 011-2055/20 од 11. децембра 2020. године) и

**5. Предлог закључка поводом представљања Извештаја Европске комисије о Републици Србији за 2020. годину,** који је поднела Група од 15 народних посланика (број 02-2137/20 од 18. децембра 2020. године).

Председник је, сагласно члану 90. став 1. Пословника, обавестио да су позвани да седници присуствују: Маја Гојковић, потпредседник Владе и министар културе и информисања, Синиша Мали, министар финансија, Томислав Момировић, министар грађевинарства, саобраћаја и инфраструктуре, Вања Удовичић, министар омладине и спорта, Славица Савичић и Саша Стевановић, државни секретари у Министарству финансија, Милана Ракић, државни секретар у Министарству грађевинарства, саобраћаја и инфраструктуре, др Драган Демировић, помоћник министра за финансије, Олга Гекић, в.д. помоћника министра културе и информисања, Игор Јовичић, в.д. секретара Министарства културе и информисања, Ана Триповић, директор Управе за јавни дуг у Министарству финансија, мр Дејан Дабетић, виши саветник и руководилац Групе у Министарству финансија, Дејан Стојановић, руководилац Групе за нормативне послове у Министарству културе и информисања, Станко Благојевић из Кабинете министра културе и информисања и Ема Драгуљ и Драгана Дејановић, самостални саветници у Министарству финансија.

Затим је Народна скупштина прешла на рад по утврђеном дневном реду, односно на **заједнички начелни и јединствени претрес o предлозима закона из тачака од 1. до 4. дневног реда.**

Председник је, сагласно члану 157. став 2. и члану 170. став 1. Пословника, отворио заједнички начелни и јединствени претрес о:

**- Предлогу закона о допуни Закона о јавним медијским сервисима,**

**- Предлогу закона о потврђивању Споразума о кинематографској копродукцији између Владе Републике Србије и Владе Републике Француске,**

**- Предлогу закона о потврђивању Уговора између Републике Србије и Јапана о отклањању двоструког опорезивања у односу на порезе на доходак и спречавању пореске евазије и избегавања** и

**-** **Предлогу закона о потврђивању Уговора о зајму (Изградња аутопута Е-80 Ниш–Мердаре, деоница Ниш–Плочник, фаза 1) између Републике Србије и Европске банке за обнову и развој.**

Уводно излагање о предлозима закона поднели су представници предлагача Маја Гојковић, потпредседник Владе и министар културе и информисања и Вања Удовичић, министар омладине и спорта.

У заједничком начелном и јединственом претресу учествовали су народни посланици: Јелена Жарић Ковачевић, известилац Одбора за уставна питања и законодавство, др Александра Томић, известилац Одбора за финансије, републички буџет и контролу трошења јавних средстава, Живота Старчевић, заменик председника Посланичке групе ЈЕДИНСТВЕНА СРБИЈА (ЈС) (поводом чијег излагања се за реч јавила министар Маја Гојковић), Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (поводом чијег излагања се за реч јавила министар Маја Гојковић, након чега је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова), Наташа Михаиловић Вацић, заменик председника Посланичке групе Социјалдемократска партија Србије, Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС) (поводом чијег излагања се за реч јавила министар Маја Гојковић), Ненад Барош, представник Посланичке групе „Александар Вучић - за нашу децу“, Сања Јефић Бранковић, Владан Глишић (поводом чијег излагања су се наизменично за реч и реплику јавили министар Маја Гојковић и народни посланик Владан Глишић), мр Ђорђе Косанић, Ђорђе Милићевић, мр Јадранка Јовановић (поводом чијег излагања се за реч јавила министар Маја Гојковић) и Јелена Михаиловић, након чега је председник одредио паузу у трајању од једног часа.

Након паузе, седница је настављена у 15 часова и 10 минута.

У наставку заједничког начелног и јединственог претреса учествовали су народни посланици: Маријан Ристичевић, проф. др Јахја Фехратовић, Братимир Васиљевић, проф. др Владимир Маринковић, Тијана Давидовац, Светлана Милијић, Милимир Вујадиновић, Томислав Јанковић, Мирела Раденковић, Владимир Ђукановић, Милош Банђур, Верољуб Арсић (поводом чијег излагања се за реч јавила министар Маја Гојковић), Милан Југовић, Марко Парезановић, Петар Весовић, проф. др Марко Атлагић, Борис Бурсаћ и Владица Маричић.

Затим је председник, сагласно члану 98. став 4. Пословника, закључио заједнички начелни и јединствени претрес о предлозима закона из тачака од 1. до 4. дневног реда.

Првог дана рада, седница је завршена у 18 часова и 35 минута.

**Други дан рада – 28. децембар 2020. године**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствујe 106 народних посланика, а применом електронског система за гласање утврђено је да је у сали присутно 149 народних посланика и да постоје услови за рад.

Председник је обавестио да су спречени да седници присуствују народни посланици: Драган М. Марковић, др Весна Ивковић и Јустина Пупин Кошћал.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Драгољуб Ацковић, Душан Бајатовић, Арђенд Бајрами, др Бобан Бирманчевић, Сандра Божић, Зоран Бојанић, Јосип Броз, Братимир Васиљевић, Владимир Граховац, Маја Грбић, Младен Грујић, проф. др Зоран Драгишић, Илија Животић, Марко Зељуг, Крсто Јањушевић, мр Јадранка Јовановић, Наташа Јовановић, доц. др Михаило Јокић, Ана Караџић, Драгомир Карић, Јован Колунџија, Горан Ковачевић, Мирослав Кондић, Селма Кучевић, др Дарко Лакетић, Софија Максимовић, Милија Милетић, Велибор Милојичић, Жарко Мићин, Оливера Недељковић, др Владимир Орлић, Биљана Пантић Пиља, др Балинт Пастор, Золтан Пек, Љубо Петровић, Мира Петровић, Милена Поповић, Мисала Праменковић, Катарина Ракић, др Љубинко Ракоњац, Весна Ранковић, Весна Стамболић, проф. др Горан Тасић, Иван Тасовац, Смиља Тишма, Ђорђе Тодоровић, Соња Тодоровић, др Емеше Ури, проф. др Јахја Фехратовић, Србислав Филиповић, Арпад Фремонд, Ацо Петровић, Љиљана Кузмановић-Вујаковић, Марина Мирковић, Никола Кожовић и Даниел Ђивановић.

Председник је, сагласно члану 90. став 1. Пословника Народне скупштине, обавестио да су седници позвани да присуствују: Ана Брнабић, председник Владе, Јадранка Јоксимовић, министар за европске интеграције, Никола Селаковић, министар спољних послова, Гордана Чомић, министар за људска и мањинска права и друштвени дијалог и Маја Поповић, министар правде.

Затим је Народна скупштина прешла на јединствени претрес о **5. тачки дневног реда** - **ПРЕДЛОГУ ЗАКЉУЧКА ПОВОДОМ ПРЕДСТАВЉАЊА ИЗВЕШТАЈА ЕВРОПСКЕ КОМИСИЈЕ О РЕПУБЛИЦИ СРБИЈИ ЗА 2020. ГОДИНУ.**

Председник је, сагласно члану 192. Пословника, отворио јединствени претрес о Предлогу закључка.

Уводно излагање о Предлогу закључка поднели су представник предлагача народни посланик Елвира Ковач и председник Владе Ана Брнабић.

У јединственом претресу учествовали су народни посланици: др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Енис Имамовић, заменик председника Посланичке групе УЈЕДИЊЕНА ДОЛИНА - СДА САНЏАКА (поводом чијег излагања су се за реч и реплику наизменично јавили представник предлагача Елвира Ковач, Гордана Чомић, министар за људска и мањинска права и друштвени дијалог, народни посланик Енис Имамовић, представник предлагача Елвира Ковач, Јадранка Јоксимовић, министар за европске интеграције, народни посланик Енис Имамовић, председник Владе Ана Брнабић, народни посланик Енис Имамовић, министар Јадранка Јоксимовић и представник предлагача Елвира Ковач), Драган Д. Марковић, председник Посланичке групе ЈЕДИНСТВЕНА СРБИЈА (ЈС), (након чега су се за реч и реплику наизменично јавили министар Јадранка Јоксимовић и народни посланик Драган Д. Марковић), др Милорад Мијатовић, представник Посланичке групе Социјалдемократска партија Србије (поводом чијег излагања су се за реч јавиле министри Јадранка Јоксимовић и Гордана Чомић, након чега се за реплику јавио народни посланик др Милорад Мијатовић, а затим је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад Народне скупштине и после 18,00 часова), Розалија Екрес, представник Посланичке групе САВЕЗ ВОЈВОЂАНСКИХ МАЂАРА, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), након чега је председник одредио паузу у трајању од једног часа.

Након паузе, седница је настављена у 15 часова и 5 минута.

\*

\* \*

Народна скупштина је, сагласно члану 88. став 1. тачка 2. и ст. 3. и 4. Закона о избору народних посланика, на предлог Одбора за административно-буџетска и мандатно-имунитетска питања, констатовала да је престао мандат, пре истека времена на које је изабрана, народном посланику Маји Мачужић Пузић, даном подношења оставке.

Сагласно Закону о избору народних посланика, извршиће се попуњавање упражњеног посланичког места у Народној скупштини.

\* \*

\*

У наставку јединственог претреса учествовали су народни посланици: Душица Стојковић, представник Посланичке групе „Александар Вучић - за нашу децу“, Самир Тандир (након чијег излагања се за реч јавила министар Јадранка Јоксимовић, којој је реплицирао народни посланик Самир Тандир), Владан Глишић (поводом чијег излагања су се за реч јавили Никола Селаковић, министар спољних послова и министар Јадранка Јоксимовић, којој је реплицирао народни посланик Владан Глишић), Маријан Ристичевић (након чијег излагања се за реч јавила министар Јадранка Јоксимовић), Шаип Камбери (поводом чијег излагања су се за реч јавиле представник предлагача Елвира Ковач и министар Гордана Чомић, након чега се за реплику јавио народни посланик др Александар Мартиновић, а затим су се за реч јавили министри Никола Селаковић и Јадранка Јоксимовић, после чега су узајамно реплицирали народни посланици Шаип Камбери и др Александар Мартиновић, а затим је народни посланик Милан Савић указао на повреду члана 107. Пословника, а објашњење је дао председник), Душица Стојковић, Марија Јевђић, мр Акош Ујхељи, проф. др Жарко Обрадовић (поводом чијег излагања су се за реч јавили министри Никола Селаковић и Јадранка Јоксимовић, након чега се за реплику јавио народни посланик проф. др Жарко Обрадовић), Весна Марковић, Загорка Алексић, Снежана Пауновић, Ђорђе Дабић, Звонимир Стевић и проф. др Владимир Маринковић.

Другог дана рада, седница је завршена у 19 часова и 25 минута.

**Трећи дан рада – 29. децембар 2020. године**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 97 народних посланика, а применом електронског система за гласање утврђено је да су сали присутна 142 народна посланика и да постоје услови за рад.

\*

\* \*

Народна скупштина је, сходно члану 27. став 5. Закона о избору народних посланика, а на основу Одлуке Републичке изборне комисије о додели мандата народних посланика ради попуне упражњених посланичких места у Народној скупштини и Извештаја Одбора за административно-буџетска и мандатно-имунитетска питања, констатовала потврђивање мандата народном посланику Душану Радојевићу, изабраном са Изборне листе „Александар Вучић - за нашу децу“.

Затим је народни посланик Душан Радојевић, сагласно члану 17. Закона о Народној скупштини, положио заклетву, након чега му је председник честитао на избору и пожелео успех у будућем раду.

\* \*

\*

На основу члана 287. Пословника, обавештења, односно објашњења су затражили народни посланици: Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од председника Владе и министра рударства и енергетике, Мирсад Хоџић, представник Посланичке групе УЈЕДИЊЕНА ДОЛИНА - СДА САНЏАКА - од министра правде и министра привреде, Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од директора Канцеларије за Косово и Метохију и министра унутрашњих послова, др Муамер Бачeвац, представник Посланичке групе Социјалдемократска партија Србије - од министра за рад, запошљавање, борачка и социјална питања и проф. др Владимир Маринковић, представник Посланичке групе „Александар Вучић - за нашу децу“ - од Министарства унутрашњих послова.

Председник је обавестио да су спречени да седници присуствују народни посланици Драган М. Марковић и др Весна Ивковић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Драгољуб Ацковић, Душан Бајатовић, Арђенд Бајрами, Надије Бећири, др Бобан Бирманчевић, Сандра Божић, Зоран Бојанић, Драгана Минчић Бранковић, Владимир Граховац, Младен Грујић, проф. др Зоран Драгишић, Владимир Ђукановић, Милан Ђурица, Нинослав Ерић, Илија Животић, Марко Зељуг, Крсто Јањушевић, Наташа Јовановић, доц. др Михаило Јокић, Шаип Камбери, Ана Караџић, Нандор Киш, Горан Ковачевић, Јован Колунџија, Мирослав Кондић, Селма Кучевић, Софија Максимовић, проф. др Предраг Марковић, Јелена Мијатовић, Велибор Милојичић, Ненад Митровић, Жарко Мићин, Оливера Недељковић, Слађана Николић, др Владимир Орлић, Золтан Пек, Љубо Петровић, Милена Поповић, Мисала Праменковић, др Љубинко Ракоњац, Јелица Сретеновић, Весна Стамболић, проф. др Горан Тасић, Иван Тасовац, Смиља Тишма, Ђорђе Тодоровић, Соња Тодоровић, др Емеше Ури, проф. др Јахја Фехратовић, Србислав Филиповић, Ацо Петровић, Љиљана Кузмановић-Вујаковић и Марина Мирковић.

Затим је Народна скупштина наставила јединствени претрес о **5. тачки дневног реда - ПРЕДЛОГУ ЗАКЉУЧКА ПОВОДОМ ПРЕДСТАВЉАЊА ИЗВЕШТАЈА ЕВРОПСКЕ КОМИСИЈЕ О РЕПУБЛИЦИ СРБИЈИ ЗА 2020. ГОДИНУ.**

У наставку јединственог претреса учествовали су народни посланици: Верољуб Арсић, др Муамер Бачевац, Адам Шукало, Зоран Томић Драган Шормаз, др Александра Томић, Предраг Рајић, Дубравка Филиповски, Милимир Вујадиновић, Невенка Костадинова, Лука Кебара, Угљеша Мрдић, Јелена Обрадовић и Милан Савић, као и представник предлагача Елвира Ковач, након чега је председник, у складу са чланом 98. став 4. Пословника, закључио јединствени претрес о Предлогу закључка.

Председник је, сагласно члану 87. став 5. Пословника, одредио уторак, 29. децембар 2020. године, са почетком у 14,00 часова, као Дан за гласање о тачкама дневног реда Девете седнице Другог редовног заседања Народне скупштине Републике Србије у 2020. години.

Применом електронског система за гласање, утврђено је да су у сали присутна 174 народна посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда –** **ПРЕДЛОГ ЗАКОНА О ДОПУНИ ЗАКОНА О ЈАВНИМ МЕДИЈСКИМ СЕРВИСИМА**

Народна скупштина је, већином гласова (од 178 присутних народних посланика, 176 је гласало за, а два нису гласала), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 179 присутних народних посланика, 177 је гласало за, а два нису гласала).

Народна скупштина је, већином гласова (од 180 присутних народних посланика, 177 је гласало за, један се уздржао, а два нису гласала), усвојила Предлог закона о допуни Закона о јавним медијским сервисима, у целини.

**2. тачка дневног реда –** **ПРЕДЛОГ ЗАКОНА О ПОТВРЂИВАЊУ СПОРАЗУМА О КИНЕМАТОГРАФСКОЈ КОПРОДУКЦИЈИ ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ РЕПУБЛИКЕ ФРАНЦУСКЕ**

Народна скупштина је, већином гласова свих народних посланика (од 181 присутног народног посланика, 179 је гласало за, а два нису гласала), усвојила Предлог закона о потврђивању Споразума о кинематографској копродукцији између Владе Републике Србије и Владе Републике Француске, у целини.

**3. тачка дневног реда –** **ПРЕДЛОГ ЗАКОНА О ПОТВРЂИВАЊУ УГОВОРА ИЗМЕЂУ РЕПУБЛИКЕ СРБИЈЕ И ЈАПАНА О ОТКЛАЊАЊУ ДВОСТРУКОГ ОПОРЕЗИВАЊА У ОДНОСУ НА ПОРЕЗЕ НА ДОХОДАК И СПРЕЧАВАЊУ ПОРЕСКЕ ЕВАЗИЈЕ И ИЗБЕГАВАЊА**

Народна скупштина је, већином гласова свих народних посланика (од 181 присутног народног посланика, 181 је гласао за), усвојила Предлог закона о потврђивању Уговора између Републике Србије и Јапана о отклањању двоструког опорезивања у односу на порезе на доходак и спречавању пореске евазије и избегавања, у целини.

**4. тачка дневног реда –** **ПРЕДЛОГ ЗАКОНА О ПОТВРЂИВАЊУ УГОВОРА О ЗАЈМУ (ИЗГРАДЊА АУТОПУТА Е-80 НИШ–МЕРДАРЕ, ДЕОНИЦА НИШ–ПЛОЧНИК, ФАЗА 1) ИЗМЕЂУ РЕПУБЛИКЕ СРБИЈЕ И ЕВРОПСКЕ БАНКЕ ЗА ОБНОВУ И РАЗВОЈ**

Народна скупштина је, већином гласова свих народних посланика (од 181 присутног народног посланика, 180 је гласало за, а један није гласао), усвојила Предлог закона о потврђивању Уговора о зајму (Изградња аутопута Е-80 Ниш–Мердаре, деоница Ниш–Плочник, фаза 1) између Републике Србије и Европске банке за обнову и развој, у целини.

**5. тачка дневног реда –** **ПРЕДЛОГ ЗАКЉУЧКА ПОВОДОМ ПРЕДСТАВЉАЊА ИЗВЕШТАЈА ЕВРОПСКЕ КОМИСИЈЕ О РЕПУБЛИЦИ СРБИЈИ ЗА 2020. ГОДИНУ**

Народна скупштина је, већином гласова свих народних посланика (од 181 присутног народног посланика, 173 су гласала за, два су се уздржала, а шест није гласало), усвојила Предлог закључка поводом представљања Извештаја Европске комисије о Републици Србији за 2020. годину, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Девету седницу Другог редовног заседања Народне скупштине Републике Србије у 2020. години, након чега је интонирана химна Републике Србије.

Седница је закључена у 14 часова и 20 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић